શિક્ષણ બોર્ડ દ્વારા નડિયાદના સેન્ટર પરથી વિવિધ ૯ સ્થળો પરથી ધો. ૧૦ની પૂરક પરીક્ષા લેવામાં આવી હતી. જેમાં સવારે ૧૦.૩૦ કલાકે ગુજરાતી વિષયની પરીક્ષા લેવાઇ હતી. જેમાં ૬૬ પૈકી ૫૮ વિદ્યાર્થીઓએ પરીક્ષા આપી હતી. બપોરે વિજ્ઞાનપ્રવાહ ટેકનોલોજી વિષયની ૯૯૨ પૈકી ૮૮૩ વિદ્યાર્થીએ પરીક્ષા આપી હતી. અને ૧૦૯ વિદ્યાર્થી ગેરહાજર રહ્યા હતા. આ ઉપરાંત ધો. ૧૨ વિજ્ઞાનપ્રવાહમાં સવારે ગણિત વિષયની પરીક્ષા લેવાઇ હતી .જેમાં ૧૩૦ વિદ્યાર્થીઓએ પરીક્ષા આપી હતી અને ૬ ગેરહાજર રહ્યા હતા. જયારે બપોરે જીવવિજ્ઞાન વિષયમાં ‌૧૮૧ વિદ્યાર્થીઓએ પરીક્ષા આપી હતી.